संस्कृति, पर्यटन तथा नागरिक उड्डयान मन्त्रालयले आज अयोजना गरेको राष्ट्रिय तथा प्रादेशिक पुरस्कार वितरण समारोहमा प्रधानमन्त्री ओलीले संघीय लोकतन्त्रमाथि केही बुद्धिजीवीहरुले नकारात्मक टिप्पणी गर्न थालेकोमा चिन्ता व्यक्त गर्नुभयो ।
प्रधानमन्त्री ओलीले समाजलाई बाटो देखाउन कला, संस्कृति र साहित्यका माध्यमबाट योगदान पुर्याउने प्रतिभाहरुलाई सरकारले सम्मान गर्ने पनि बताउनुभयो ।
पुरस्कार वितरण समारोहमा संस्कृति पर्यटन तथा नागरिक उड्डयान मन्त्री रविन्द्र अधिकारीले सरकारको समृद्ध नेपालको सपना पूरा गर्न कला साहित्य क्षेत्रको महत्वपूर्ण भूमिका हुने बताउनुभयो ।
त्यसैगरी चारवटै विधामा रेडियो नेपालका वरिष्ठ संगीत संयोजक नारायण ओलीसहित विभिन्न २८ जना व्यक्तित्वहरुलाई ५० हजार नगद सहित सम्मानपत्रले प्रादेशिक प्रतिभा पुरस्कारबाट पुरस्कृति गरिएको छ ।
यसै अवसरमा भगत सर्वजित मानव मर्यादा राष्ट्रिय पुरस्कार दलित मुक्ति आन्दोलनका अगुवाहरु पदमलाल विश्वकर्मा र दलविर विश्कर्मा तथा लेखक राजेन्द्र महर्जनलाई प्रदान गरिएको थियो ।